projecte-aina/catalan_government_crawling huggingface dataset:
Nom del títol: Màster universitari en Enginyeria de Camins, Canals i Ports per la Universitat Politècnica de Catalunya
Especialitats: Enginyeria del terreny / Enginyeria de l'aigua / Enginyeria del transport i urbanisme / Enginyeria computacional / Enginyeria d'estructures i construcció / Enginyeria ambiental i sostenibilitat
Formar professionals multidisciplinaris, amb una àmplia formació tecnològica generalista en àrees de l'enginyeria, com ara la investigació, el disseny i l'anàlisi.
Aportar a l'estudiantat una alta qualificació i competències en tecnologia avançada, a més d'una gran especialització professional i investigadora en enginyeria civil.
Proporcionar als futurs professionals una sòlida base tècnica per dissenyar i dirigir la construcció d'infraestructures civils, planificar i gestionar serveis i recursos mediambientals, i per incidir en l'ordenació del territori.
Des del naixement formal a Espanya de l'enginyeria civil fins ara, l'enginyeria de camins, canals i ports ha estat i és una professió regulada imprescindible per a les societats (tant per la necessitat d'infraestructures d'obra pública noves i del manteniment de les ja existents, com per la sòlida formació tècnica, científica i de gestió que comporta), que proporciona un amplíssim ventall de perspectives professionals.
Més enllà de l'impacte profund ―fruit de la crisi econòmica actual― que ha patit el sector i que ha marcat el seu present i marcarà el seu futur, hi ha aspectes estructurals que seran essencials per a la recuperació, els quals creen una nova necessitat de qualificació i especialització professional de treballadors i treballadores que el titulat o titulada haurà d'adquirir.
Nom del títol: Màster universitari en Anàlisis de Dades Òmiques per la Universitat de Vic - Universitat Central de Catalunya
La genòmica és una àrea molt extensa que comprèn des de l'estudi de la seqüència de DNA fins als metabòlits i que aborda qüestions tan diverses com l'evolució, els mecanismes de regulació gènica o la relació entre variabilitat genètica i malaltia.
Actualment, les noves tecnologies de seqüenciació ens permeten disposar de les seqüències genòmiques completes de molts organismes.
A més, s'han desenvolupat mètodes d'alt rendiment per estudiar l'expressió de gens (transcriptòmica), proteïnes (proteòmica) i els nivells de metabòlits (metabolòmica) que generen un nombre de dades inabordable sense l'ajuda d'eines computacionals.
El gran volum de dades generades per les tècniques d'alt rendiment requereix anàlisis especials i tècniques de visualització per extreure la informació rellevant i ajudar a aclarir les funcions dels gens, les proteïnes i els metabòlits, les interaccions entre aquestes molècules i els mecanismes de regulació subjacents.
L'anàlisi estadística d'aquestes dades no és trivial, ja que en molts casos el nombre de gens/metabòlits és molt més gran que el nombre de mostres.
Biomedicina, farmacologia, nutrició, medi natural.
Nom del títol: Màster universitari en Automàtica i Robòtica per la Universitat Politècnica de Catalunya
L'enginyeria automàtica i robòtica és la branca de l'enginyeria relacionada amb el desenvolupament i l'ús d'elements de control automàtic i robòtic en processos industrials, de serveis, socials i domèstics.
L'automàtica i la robòtica són àrees duals i en ocasions indistingibles: el control automàtic se situa com una tecnologia bàsica, oculta per moltes altres tecnologies, que té la robòtica com un dels seus camps d'aplicació i, a la vegada, la robòtica constitueix una eina bàsica d'actuació en processos de control.
Aquesta titulació pretén donar resposta a la demanda de personal qualificat en el sector de l'automàtica i la robòtica que existeix actualment en la societat.
Aquests estudis integren coneixements propis de l'enginyeria industrial, com ara les enginyeries elèctrica i mecànica, i també de l'electrònica industrial, a més d'alguns aspectes de la intel·ligència artificial.
Especialistes en el control, la robotització i la innovació dels processos productius que permetin augmentar-ne l'eficiència.
Nom del títol: Màster universitari en Gestió de les Tecnologies de la Informació i la Comunicació per la Universitat Ramon Llull
Especialitats: Direcció tecnològica i de l'estratègia Ebusiness / Gestió de negocis de base tecnològica / Gestió de la Innovació i de l'R+D+i / Recerca en les TIC i la seva gestió (Research on IT and its Management)
Proporcionar a l'estudiantat les capacitats necessàries per al desenvolupament de tasques associades tant a la gestió com a l'R+D+I de les TIC, i per formar part d'un equip de professionals, tant en el llançament de serveis i productes tecnològics per a tercers, com en la gestió de serveis de la infraestructura de les TIC d'una organització.
Garantir a les futures persones titulades l'aprenentatge dels coneixements necessaris per a la participació en projectes de recerca, desenvolupament i innovació que afectin les TIC, tant en empreses com en centres tecnològics o de recerca, sigui com a investigador o investigadora o com a gestor o gestora.
Aportar a l'estudiantat els mètodes, les tècniques i les eines per a la resolució de problemes en entorns nous i en contextos multidisciplinaris, incloent-hi tant la identificació d'oportunitats vinculades a les característiques de les TIC com la seva avaluació sobre la base dels principis de gestió empresarial o des la perspectiva de la investigació.
Nota de tall 1a assignació PAU/CFGS: 6,612
Nom del títol: Graduat/ada en Enginyeria Informàtica per la Universitat de Lleida
Mencions: Computació / Sistemes d'informació / Tecnologies de la informació / Enginyeria de computadors / Enginyeria del Software
Formar professionals en els àmbits tecnològic, científic, socioeconòmic i de la informàtica, preparant-los per adquirir competències en un ventall ampli d'àrees relacionades amb l'exercici de la professió.
Aquesta titulació proporcionarà a l'estudiantat competència professional en tot allò que fa referència al disseny, la construcció i el manteniment de sistemes informàtics per a organitzacions, especialment en el vessant del programari que utilitzen; a més, dotarà l'estudiantat de competències professionals en tot allò que fa referència a la construcció, la implantació i el manteniment de sistemes informàtics.
Nom del títol: Graduat/ada en biologia per la Universitat de Vic - Universitat Central de Catalunya
Formar professionals amb un bon coneixement de la diversitat d'organismes de la Terra i de les diferents àrees d'estudi de la biologia (des del nivell molecular fins a l'anàlisi dels ecosistemes), especialitzats en el coneixement de la biodiversitat, dels ecosistemes, dels hàbitats i del medi natural, experts en les causes i les conseqüències de l'alteració de l'ecosistema terraqüi i conscients de les possibilitats de protecció i explotació de la biodiversitat del planeta.
Una de les prioritats de la societat i de les polítiques públiques d'aquest segle xxi és i serà la conservació i l'ús sostenible de la diversitat biològica; per tant, les perspectives de futur són positives.
Durant les properes dècades seran necessaris professionals que tinguin una formació sòlida en el coneixement dels organismes, en ecologia i en gestió i conservació del medi natural, amb capacitats per comprendre i proposar solucions als problemes ambientals, tant a escala regional com mundial.
En els darrers anys la inserció laboral de les persones titulades d'aquest àmbit ha augmentat, la qual cosa fa preveure un context òptim per a la inserció laboral dels futurs titulats i titulades.
Nota de tall 1a assignació PAU/CFGS: 6,124
Nom del títol: Graduat/ada en psicologia per la Universitat de Vic - Universitat Central de Catalunya
Les pràctiques impliquen la preparació i la intervenció en contextos reals d'intervenció psicològica, així com la realització d'activitats de treball personalitzat mitjançant tutories individuals i de grup.
Progressivament els professionals de la psicologia han ampliat les competències tradicionals aplicant els seus coneixements a nous sectors.
L'àmbit de la salut, concretament l'atenció a la salut mental, és cada vegada més important.
En els últims anys, s'ha incrementat el nombre de professionals que treballen en l'atenció a les persones.
S'espera que, en un futur, s'incrementin els serveis que incorporen aquesta funció.
En l'àmbit educatiu s'observa un augment de la intervenció psicoeducativa en etapes cada vegada més àmplies, des de l'educació infantil fins a l'educació universitària.
En l'àmbit de la psicologia social i de les organitzacions els camps d'intervenció es diversifiquen i es troben en diferents tipus d'organitzacions empresarials, jurídiques, de seguretat personal i col·lectiva i d'intervenció comunitària.
Nota de tall 1a assignació PAU/CFGS: 7,348
Nom del títol: Graduat/ada en Conservació - Restauració de Béns Culturals per la Universitat de Barcelona
Formar professionals capaços de conèixer, examinar i diagnosticar els béns culturals, en la seva conservació preventiva i curativa i en la seva restauració, així com en la documentació dels processos i dels tractaments que se'ls apliquin, amb la finalitat de preservar el patrimoni.
Conservació i restauració dels béns culturals: des de l'heterogeneïtat dels objectes que formen el nostre patrimoni, amb diferents qualitats materials, històriques i estètiques, fins a l'àmbit privat o públic en el qual es custodien, es guarden o s'exposen, per al gaudi, l'estudi o la recerca (museus, arxius, fundacions, col·leccions, instituts de recerca, jaciments arqueològics).
Nota de tall 1a assignació PAU/CFGS: 7,020
Nom del títol: Graduat/ada en filosofia per la Universitat de Barcelona
Mencions: Lògica, filosofia del llenguatge i filosofia de la ciència / Llenguatge, Informació i Cognició / Ciències Naturals i Ambientals / Mon contemporani / Història de la filosofia / Ètica i filosofia política / Filosofia teorètica / Ciència, Societat i Política / Economia, Política i Dret / Estètica i història de la filosofia contemporània / Filologia Clàssica
Amb els estudis complementaris adients, també capacita per a: professor/a d'ensenyament mitjà i professor/a universitari.
Nota de tall 1a assignació PAU/CFGS: 5,410
Nom del títol: Graduat/ada en Enginyeria de Materials per la Universitat de Barcelona
Formar professionals amb una preparació tècnica interdisciplinària, capacitats per treballar en R+D+I amb qualsevol tipus de materials: metàl·lics, ceràmics, polímers o híbrids.
Nota de tall 1a assignació PAU/CFGS: 8,556
Nom del títol: Graduat/ada en Ciència i Tecnologia dels Aliments per la Universitat de Barcelona
Formació de professionals experts en diferents àmbits d'activitat relacionats amb l'aliment, a partir del coneixement integrat dels aspectes científics que el defineixen (químics, físics i biològics), així com dels components socials, culturals i sanitaris relacionats amb la seva utilització.
Aquest coneixement abasta tota la cadena alimentària, des de les etapes de producció fins al consum final.
Coneixement profund dels processos tecnològics implicats en la transformació, la conservació i l'envasament dels productes, així com de la seva distribució i manipulació.
Alhora, s'hi inclou el coneixement de l'empresa alimentària, així com dels seus fonaments d'economia i de gestió.
Control de la qualitat dels productes i dels riscos per a la salut que poden aparèixer en qualsevol de les diferents etapes de la cadena, i també de les mesures preventives que permeten garantir-ne la idoneïtat.
Finalment, es tracten els aspectes culturals i socials implicats en el procés alimentari i els relacionats amb la nutrició i la protecció del consumidor.
Nota de tall 1a assignació PAU/CFGS: 10,516
Nom del títol: Graduat/ada en Disseny, per la Universitat de Barcelona
Potenciar la formació integral dels dissenyadors i de les dissenyadores dotant-los d'una base adequada per intervenir en la ideació, el desenvolupament, la projectació i la producció de la cultura material i visual de l'home en les seves dimensions social, cultural, estètica i econòmica.
Reforçar els continguts i les competències propis de la disciplina que són comuns a totes les especialitats del disseny, siguin les tradicionals, siguin les que la dinàmica actual de la professió i la seva evolució previsible en la societat del coneixement i la informació estan plantejant com a ocupacions emergents.
Nota de tall 1a assignació PAU/CFGS: 8,536
Nom del títol: Graduat/ada en Belles Arts per la Universitat de Barcelona
Formar professionals competents en les arts visuals, les arts plàstiques i les arts connexes, amb una bona preparació en cultura visual i que estiguin capacitats per donar respostes creatives i innovadores a les noves realitats que sorgeixen en les societats del segle XXI.
A més, les persones titulades estaran capacitades per fer aportacions dels coneixements adquirits en processos de creació i d'experimentació disciplinària i interdisciplinària, de manera que puguin desenvolupar pràctiques artístiques i culturals en diversos àmbits.
Si l'interès científic i professional del títol ja quedava fora de dubte en moments anteriors, en la societat actual s'ha refermat aquesta percepció amb contundència.
Com diuen tots els analistes, per a la branca de l'economia del coneixement i la informació, les indústries creatives són un dels sectors amb més potencial econòmic i social.
Són la sortida natural per a molts dels coneixements que s'imparteixen i són propis d'una facultat de belles arts.
D'altra banda, el màrqueting de les ciutats basa el seu atractiu cultural i artístic en els productes, els equipaments i les instal·lacions culturals.
Correspon al camp de les belles arts afavorir la proliferació de l'oferta cultural dels museus i el patrimoni i garantir que aquest patrimoni sigui d'un alt valor creatiu i artístic, un producte culturalment rellevant.
En efecte, ha quedat demostrat amb escreix el rol de les belles arts en la formació, la consolidació i el desenvolupament d'aquest patrimoni.
La creació, la gestió i la difusió de patrimoni generen, no només el creixement de les nostres cultures, sinó també de les nostres ciutats, i això s'ha pogut observar en els estudis recents sobre el creixement de les ciutats.
Mai com ara havia quedat tant palesa la importància sociocultural i econòmica de les belles arts en el seu conjunt.
Pel que fa a l'interès acadèmic, la cultura visual ha adquirit una importància crucial en els darrers decennis: en els àmbits més diversos del nostre món es fa necessari ser capaç de llegir i manejar les imatges amb coneixement.
Això exigeix equips cada vegada més ben formats i amb coneixements més especialitzats.
Nota de tall 1a assignació PAU/CFGS: 9,774
Nom del títol: Graduat/ada en Ciències Ambientals per la Universitat Autònoma de Barcelona
Mencions: Governança ambiental / Anàlisi i gestió territorial / Tecnologia ambiental
Aquesta titulació té un marcat contingut multidisciplinari.
Ofereix una formació adequada per entendre els problemes ambientals des de diversos àmbits del coneixement: des de coneixements teòrics i pràctics de les ciències naturals i socials fins a les tecnologies necessàries per portar aquests coneixements a la pràctica.
Aquest enfocament coincideix amb les tendències a mitjà i a llarg termini que la societat demana:
Nota de tall 1a assignació PAU/CFGS: 9,454
Nom del títol: Graduat/ada en Ciència i Tecnologia dels Aliments per la Universitat Autònoma de Barcelona
Durant el quart curs, l'estudiantat farà pràctiques en una empresa agroalimentària, en laboratoris d'anàlisi d'aliments o en els departaments de l'Administració relacionats amb la producció i la seguretat dels aliments.
La tecnologia alimentària té un paper rellevant en el camp de la ciència, especialment:
Aquesta titulació forma professionals amb coneixements globals del món agroalimentari, capaços de respondre a les exigències de la primera industria transformadora mundial.
Nota de tall 1a assignació PAU/CFGS: 11,858
Nom del títol: Graduat/ada en veterinària per la Universitat Autònoma de Barcelona
Mencions: Aprofundiment en producció i sanitat animal / Aprofundiment en medicina i cirurgia animal / Aprofundiment en ciències dels aliments / Experimentació en ciències biomèdiques
Es realitzaran en hospitals veterinaris universitaris, clíniques ambulants, granges i plantes pilot, i també es faran estades en establiments veterinaris i escorxadors.
Nota de tall 1a assignació PAU/CFGS: 9,348
Nom del títol: Graduat/ada en psicologia per la Universitat Autònoma de Barcelona
Mencions: Anàlisi i intervenció psicoeducativa / Psicologia del treball i les organitzacions / Psicologia de la salut / Anàlisi i intervenció en psicologia social / Psicologia clínica d'adults / Psicologia clínica de la infància i l'adolescència
Proporcionar una formació adequada en el camp de la conducta humana i dels grups socials, i els instruments necessaris per a l'anàlisi del desenvolupament físic, intel·lectual, emotiu i social de l'individu.
També s'ofereix un panorama molt complet dels àmbits laborals i de recerca dels psicòlegs i les psicòlogues, tant en els camps tradicionals com en els emergents.
L'estudiantat rebrà una formació des dels diferents corrents metodològics i de pensament, i així es fomentarà la seva capacitat crítica.
Nota de tall 1a assignació PAU/CFGS: 12,718
Nom del títol: Graduat/ada en medicina per la Universitat Autònoma de Barcelona
Mencions: Salut mental / Salut maternoinfantil / Salut pública i serveis de salut / Cirurgia clínica / Laboratori clínic i experimental / Clínica mèdica
Formar professionals capaços d'adaptar-se als nous contextos socials, com l'augment de l'esperança de vida, la reducció de la natalitat i l'envelliment de la població que pateixen de malalties cròniques i degeneratives.
Exercici de la medicina en el sistema sanitari públic i privat, una vegada acabada la formació especialitzada corresponent.
Altres possibilitats són el desenvolupament d'una carrera professional dins de l'àmbit de la recerca biomèdica, la indústria farmacèutica i biotecnològica o la salut pública i la gestió sanitària després de la realització dels programes de formació específica corresponents.
Nota de tall 1a assignació PAU/CFGS: 8,454
Nom del títol: Graduat/ada en economia per la Universitat Autònoma de Barcelona
Mencions: Economia pública i anàlisi territorial / Programa Universitat-empresa / Anàlisi econòmica i mètodes / Economia industrial / Economia empresarial / Desenvolupament, creixement i economia internacional
L'evolució de la nostra societat està marcada per la globalització de l'economia i per la transmissió de la informació i del coneixement.
Aquests processos han fet que la ciència econòmica esdevingui un instrument clau per a l'anàlisi i la gestió dels esdeveniments socials presents i futurs.
L'economia ajuda a respondre preguntes, grans i petites, sobre problemes col·lectius i d'organització.
Per exemple, el foment de la igualtat d'oportunitats per a tots els individus, el creixement sostenible protegint el medi ambient o la solució als forts moviments migratoris són algunes qüestions que la ciència econòmica permet abordar amb solvència i eficàcia.
Aquesta titulació proporciona una formació teòrica i empírica que capacita els graduats i les graduades per comprendre la realitat econòmica que ens envolta, analitzar els problemes econòmics i, per tant, formular propostes adients per resoldre'ls.
Nom del títol: Graduat/ada en Estudis d'Anglès i Català per la Universitat Autònoma de Barcelona
Mencions: Gallec / Literatura comparada / Alemany / Lingüística / Basc / Italià
La globalització ha comportat un augment de la comunicació multilingüe i ha sorgit la necessitat de definir noves estratègies comunicatives que facin possible l'optimització dels esforços en formació lingüística.
Els progressos tecnològics també exigeixen nous instruments multilingües que permetin gestionar el flux de documents escrits i audiovisuals.
Com a resposta a aquests nous reptes, s'han generat noves professions com ara terminòlegs o terminòlogues, lingüistes informàtics, mediadors o mediadores lingüístics i mediadors o mediadores interculturals, etc.
Aquesta titulació formarà professionals capacitats per exercir en un ampli ventall d'activitats relacionades amb les diverses llengües.
Tasques relacionades amb les llengües i el multilingüisme en qualsevol país de la Unió Europea, com ara l'ensenyament del català i de l'anglès o la mediació cultural, i també professions altament qualificades en el món empresarial i les relacionades amb l'activitat turística i l'intercanvi cultural, etc.
Nota de tall 1a assignació PAU/CFGS: 6,388
Nom del títol: Graduat/ada en Arts i Disseny per la Universitat Autònoma de Barcelona
Mencions: Art / Disseny d'objecte i espai / / / Narració visual / Comunicació visual / Arts aplicades
Aquest grau vol integrar tres disciplines en un sol títol: les arts aplicades, les arts visuals i el disseny.
Aquest estudi proposa una línia educativa i de formació en la qual l'estudiant assumeix la creació com un procés integrador, vinculat a la producció, però amb una àmplia base de coneixement no restringit a una disciplina.
S'hi aplica una metodologia d'aprenentatge en la qual els coneixements es creuen i s'enriqueixen mútuament.
Així mateix, aquest estudi impulsa la competència en la investigació, perquè els futurs professionals puguin anticipar nous escenaris per a la pràctica de les arts i el disseny.
Escola Massana, Centre Municipal d'Art i Disseny
Nom del títol: Graduat/ada en estudis de català i espanyol per la Universitat Autònoma de Barcelona
Mencions: Basc / Literatura comparada / Lingüística / Alemany / Gallec / Italià
Formar professionals amb una formació sòlida en llengua, literatura i cultura catalanes, així com amb coneixements amplis en llengua i literatura espanyoles.
Tots els relacionats amb les llengües i el multilingüisme en qualsevol país de la Unió Europea, com ara l'ensenyament del català i de l'espanyol, la mediació cultural, i, en el món empresarial, professions altament qualificades, professions relacionades amb l'activitat turística i l'intercanvi cultural, etc.
Nom del títol: Graduat/ada en Estudis d'Anglès i de Clàssiques per la Universitat Autònoma de Barcelona
Mencions: Alemany / Gallec / Basc / Italià / Literatura comparada / Lingüística
Proporcionar una formació sòlida en llengua, literatura i cultura angleses, i un ampli coneixement en llengües clàssiques (llatí i grec), així com en la seva literatura i cultura.
La persona titulada tindrà un coneixement profund de la llengua anglesa i de les llengües clàssiques, reconegudes com la base cultural i filosòfica del món occidental.
La futura persona titulada obtindrà una formació sòlida en llengua, literatura i cultura angleses i clàssiques.
Això li facilitarà la inserció laboral en qualsevol professió relacionada amb les llengües i el multilingüisme en qualsevol país de la Unió Europea, com ara l'ensenyament de l'anglès i de les llengües clàssiques o la mediació cultural, i també l'accés a professions altament qualificades en el món empresarial i a les relacionades amb l'activitat turística i l'intercanvi cultural, etc.
Nota de tall 1a assignació PAU/CFGS: 8,673
Nom del títol: Graduat/ada en Estudis d'Anglès i Espanyol per la Universitat Autònoma de Barcelona
Mencions: Alemany / Italià / Basc / Literatura comparada / Lingüística / Gallec
Preparar professionals amb una formació sòlida en llengua, literatura i cultura angleses, així com amb amplis coneixements en llengua, literatura i cultura espanyoles.
Tot els àmbits relacionats amb les llengües i el multilingüisme en qualsevol país de la Unió Europea, com ara l'ensenyament de l'anglès i de l'espanyol o la mediació cultural, i també l'accés a professions altament qualificades en el món empresarial i a les relacionades amb l'activitat turística i l'intercanvi cultural, etc.